
RAPORT PRIVIND SITUAŢIA HIDRO-METEOROLOGICĂ ŞI A CALITĂŢII MEDIULUI

în intervalul 28.07.2026, ora 08.00 – 29.07.2026, ora 08.00
I. SITUAŢIA HIDRO-METEOROLOGICĂ

1. Situația și prognoza hidrologică pe râurile interioare şi Dunăre din 29.07.2026, ora 07.00
RÂURI

Debitele au fost  în general staționare, exceptând râurile din bazinele hidrografice: Vișeu, Iza, Tur, Lăpuș, bazinele superioare ale Someșului, Crișurilor, Târnavelor, Mureșului și cursul mijlociu și inferior al Ialomiței, unde au fost în scădere. 

Pe râurile din bazinele mijlocii și inferioare ale Someșului, Târnavelor, Timișului și pe cursul mijlociu al Mureșului, debitele au fost în creștere prin propagare.

Debitele se situează, în general, sub mediile multianuale lunare, la valori cuprinse între 30–90% din acestea, mai mari (în jurul și peste mediile lunare) pe râurile din bazinul mijlociu și inferior al Ialomiței și mai mici (sub 30%) pe râurile din bazinele: Tur, Someș, Crasna, Barcău, Crișuri, Târnava Mică, Timiș, Bârzava, Moravița, Caraș, Nera, Cerna, Bârlad, Suceava, Prut, bazinul mijlociu și inferior al Mureșului, pe unii afluenți din bazinul Jiului și din bazinul superior al Argeșului.

Nivelurile pe râuri la stațiile hidrometrice se situează sub COTELE DE ATENȚIE.

Debitele vor fi în general staționare, exceptând râurile din bazinele hidrografice: Vișeu, Iza, Tur, Someș, Crișuri, Târnave, cursul  Mureșului și cursul inferior al Ialomiței, unde vor fi în scădere. 

Sunt posibile scurgeri pe versanți, torenți, pâraie, viituri rapide pe unele râuri mici, cu posibile efecte de inundații locale și creșteri de niveluri și debite, pe unele râuri din zonele de deal și munte din estul și nord-estul țării, ca urmare a precipitațiilor, sub formă de aversă, prognozate.

Nivelurile pe râuri la stațiile hidrometrice se vor situa sub COTELE DE ATENȚIE.

DUNĂRE
Debitul la intrarea în țară (secțiunea Baziaș) în intervalul 28 – 29.07.2026 a fost în scădere ușoară, având valoarea de 1600 m3/s, sub media multianuală a lunii iulie (4700 m3/s).

În aval de Porţile de Fier debitele au fost relativ staționare pe sectorul Gruia – Corabia și în scădere pe sectorul Tr. Măgurele – Tulcea.

Debitul la intrarea în țară (secțiunea Baziaș) va fi staționar (1600 m3/s).

În aval de Porțile de Fier debitele vor fi scădere ușoară pe tot sectorul românesc.

2. Situația meteorologică în intervalul 28.07.2026, ora 09.00 – 29.07.2026, ora 06.00
ÎN ŢARĂ

Vremea a fost predominant frumoasă, în sud-vest și local în sud a fost și călduroasă, în timp ce în regiunile nord estice s-a răcorit (valorile termice diurne devenind pe alocuri ușor mai mici decât normele perioadei). Cerul a fost variabil la senin, cu înnorări trecătoare și ploi slabe, îndeosebi în a doua parte a zilei, pe spații mici în jumătatea de nord a Moldovei și la munte și cu totul izolat în Transilvania și Muntenia. Vântul a suflat slab și moderat, cu intensificări mai ales ziua la altitudini mari la munte (local cu 65...75 km/h), în estul Moldovei (rafale de 55...65 km/h) și cu viteze mai mici în sudul și sud-vestul Olteniei, nordul Dobrogei și estul Transilvaniei. Temperaturile maxime s-au încadrat între 22 de grade la Întorsura Buzăului și 33 de grade la Drobeta-Turnu Severin, Slatina, Caracal, Alexandria, Turnu Măgurele și Zimnicea, iar la ora 6 valorile termice erau cuprinse între 7 grade la Întorsura Buzăului și Miercurea Ciuc și 21 de grade la Șiria și Constanța-dig. În cursul nopții, izolat, în zonele depresionare, s-a format ceață.
LA BUCUREŞTI

Vremea a fost frumoasă, iar valorile termice au fost apropiate de cele specifice perioadei. Cerul a fost variabil și vântul a suflat slab până la moderat. Temperatura maximă a fost de 30 de grade la Filaret și Afumați și 31 de grade la stația meteo Băneasa, iar la ora 6 se înregistrau 15 grade în Băneasa, 16 grade la Afumați și 18 grade la Filaret.
3. Prognoza meteorologică în intervalul 29.07.2026, ora 09.00 – 30.07.2026, ora 09.00
ÎN ŢARĂ

Vremea va fi călduroasă în Banat, Crișana, Oltenia, Muntenia, sudul Moldovei și al Transilvaniei și în Dobrogea continentală, iar în extremitatea de vest a țării, izolat va fi caniculă. Cerul va fi variabil în zonele montane și submontane și în regiunile estice și nord-estice și mai mult senin în rest. După-amiaza, cu totul izolat în Carpații Orientali și în estul Carpaților Meridionali vor fi posibile ploi slabe de scurtă durată. Vântul va sufla slab și moderat. Temperaturile maxime se vor încadra între 25 de grade în estul Transilvaniei și 35 de grade, izolat în Banat și Crișana, iar cele minime vor fi cuprinse între 8 grade în depresiunile Carpaților Orientali și 20...21 de grade în Dealurile de Vest și pe litoral. Dimineața și noaptea, izolat în depresiuni se va forma ceață.
LA BUCUREŞTI
Vremea va fi călduroasă. Cerul va fi mai mult senin, iar vântul va sufla slab și moderat. Temperatura maximă va fi de 31...32 de grade, iar cea minimă de 15...18 grade.
II. ALIMENTĂRI CU APĂ

Având în vedere prevederile Planului de restricții și folosire a apelor  în perioadele deficitare, pentru B.H. Dunăre, vă aducem la cunoștință următoarele:

· Din cauza scăderii nivelului, respectiv a debitului fluviului Dunărea pe sectorul Chiciu – Cernavodă – Hârșova, precum și tendința de scădere pentru următoarea perioadă, va începe aplicarea prevederilor Planului de restricții și folosire a apelor în perioadele deficitare pentru B.H. Dunăre.
· În data de 14.05.2026 nivelul Dunării, respectiv debitul, au atins valoarea de atenționare/avertizare astfel, în Secțiunea Cernavodă s-a înregistrat un debit de 773 mc/s, respectiv un nivel = - 42 cm;      


· În acest sens, va fi instituită faza de atenționare/avertizare  la folosințele care se alimentează cu apă din Dunăre, pe sectorul Chiciu – Cernavodă – Hârșova, respectiv: 

· în scop potabil: S.C. R.A.J.A. S.A. Constanța – Sursa de apă potabilă Cernavodă;
· transport:  C.N. A.C.N. Agigea cu alimentare apă din Dunăre;
· industrie: S.C. Sârme și Cabluri S.A. Hârșova;   
· irigații: Ag. N.I.F. Filiala Îmbunătățiri Funciare Constanța; O.U.A.I. Ostrov-Babușa și O.U.A.I. Ostrov-Regie                 
· piscicultură: SC Danubiu Elite Buc. –Am. pisc. Dunăreni  

· Pentru unitatea S.N.N. CNE Cernavodă - alimentare cu apă din CDMN- Bief I faza de atenționare/ avertizare va fi transmisă atunci când nivelul fluviului Dunărea pe sectorul Chiciu-Cernavodă-Hârșova va fi de cca -1,37 m.

· În data de 21.05.2026 nivelul Dunării, respectiv debitul, a atins valoarea de atenționare/avertizare astfel:  în Secțiunea Smârdan s-a înregistrat un nivel de 106 cm, respectiv un debit de 214 mc/s;  

· În acest sens, se instituie faza de atenționare/avertizare la folosințele care se alimentează cu apa din Dunăre, pe sectorul Dăeni – Măcin – Smârdan, respectiv: 

· în scop potabil: S.A.A.C. Dăeni, Comuna Smârdan; 

· irigații: SC Tumult Grup SRL, SC Balta Star SRL, A.N.I.F. Tulcea - Am. Ostrov, A.N.I.F. Tulcea - Am. Dăeni – Ostrov - Peceneaga, SC Fraher Distribution SRL, Corcea Loredana I.I., Corcea Violeta I.I., SC Rai Verde SRL, A.N.I.F. Tulcea - Am. Peceneaga -Turcoaia – Măcin, A.N.I.F. Tulcea - Am. 23 August – Măcin; 
· piscicultură: S.C. Piscicola Măcin (Am. Turcoaia).

Din cauza scăderii semnificative din ultima perioadă a nivelului, respectiv a debitului fluviului Dunărea, pe sectoarele Dunăre 3 (Grindu – Isaccea), Braț Chilia 1.1 (Pătlăgeanca – Pardina – Chilia Veche), Braț Tulcea – Braț Sulina 1.2 (Tulcea - Maliuc – Crișan – Sulina), va începe aplicarea prevederilor Planului de restricții și folosire a apelor  în perioadele deficitare pentru B.H. Dunăre.
· În acest sens, se instituie faza de atenționare/avertizare la folosințele care se alimentează cu apă din Dunăre, pe sectoarele Dunăre 3 (Grindu – Isaccea), Braț Chilia 1.1 (Pătlăgeanca – Pardina – Chilia Veche), Braț Tulcea – Braț Sulina 1.2 (Tulcea - Maliuc – Crișan – Sulina), respectiv: 

· în scop potabil: SC Aquaserv SA – P.L. Grindu, SC Aquaserv – P.L. Isaccea, Primăria Pardina, SC Aquaserv – P.L. Chilia Veche, S.C. Aquaserv SA  Tulcea, SC Aquaserv SA - P.L. Partizani, SC Aquaserv SA - P.L. Maliuc, SC Aquaserv SA - P.L. Gorgova, SC Aquaserv SA - P.L. Crișan, SC Aquaserv SA Crișan - P.L. Mila 23, S.C. Aquaserv SA Tulcea - P.L. Sulina

· industrie: S.C. Alum SA Tulcea; 

· irigații: A.N.I.F. Tulcea - Am. 23 August – Isaccea, ANIF Tulcea Sistem Isaccea (SPA Isaccea), SC Anglo Rom Agriculture SRL (irigații Stipoc Chilia Veche), SC Delta Rom Agriculture SRL (irigații Tatanir Chilia Veche), SC Promex SRL, SC Constant Prod SRL, SC Piscicola Tulcea SRL, SC Proiect Construct SRL, SC Kiara Laci SRL, SC Green Organization SRL (fost SC Sofimih Fishing SRL - piscicultură), SC New Eco Stuf SRL; 
· piscicultură: SC CDL Prodcom Isaccea Tl. (Am. Piatra Călcată), SC Gip Est (Am. Chilia 1, F 4), SC Selpop Fish  (Am. Popina 19,20), SC Piscicola Sofia & Gabriel EU - A.P. Popina EC 15, SC Gelmin (Am. Popina 1-14), SC Euro Delta Danube - A.P. Maliuc, SC Obretin  (Am Obretin 1 ), SC Fish Tour Delta SRL - A.P. Obretin II, SC Mariocons Hunting (Ceamurlia 1), SC Kiara Laci (Ceamurlia 1), SC Pedromar SRL  - A.P. Ceamurlia I, SC New Eco Stuf SRL - A.P. Ceamurlia I.

· Din cauza scăderii semnificative în ultima perioadă a nivelului, respectiv a debitului fluviului Dunărea – Braț Măcin, pe sectorul Dăeni – Măcin – Smârdan, precum și tendința de scădere în următoarea perioadă, va continua aplicarea prevederilor Planului de restricții și folosire a apelor în perioadele deficitare pentru B.H. Dunăre;
În data de 9.07.2026 nivelul Dunării, respectiv debitul, au scazut foarte mult, astfel în Secțiunea Smârdan se va aplica direct treapta 3 de restricții, înregistrându-se un debit de 104 mc/s, respectiv un nivel = 52 cm;      
· În acest sens, se aplică treapta  3 de restricții la folosințele care se alimentează cu apă din Dunăre – Braț Măcin, pe sectorul Dăeni – Măcin – Smârdan, respectiv: 

· în scop potabil: S.A.A.C. Dăeni, Comuna Smârdan; 

· irigații: SC Tumult Grup SRL, SC Balta Star SRL, A.N.I.F. Tulcea - Am. Ostrov, A.N.I.F. Tulcea - Am. Dăeni – Ostrov - Peceneaga, SC Fraher Distribution SRL, Corcea Loredana I.I., Corcea Violeta I.I., SC Rai Verde SRL, A.N.I.F. Tulcea - Am. Peceneaga -Turcoaia – Măcin, A.N.I.F. Tulcea - Am. 23 August – Măcin; 
· piscicultură: S.C. Piscicola Măcin (Am. Turcoaia).

· Din cauza scăderii în ultimele zile a nivelului, respectiv a debitului fluviului Dunărea pe sectorul Chiciu – Cernavodă – Hârșova, precum și tendința de scădere pentru următoarea perioadă, va continua aplicarea prevederilor Planului de restricții și folosire a apelor în perioadele deficitare pentru B.H. Dunăre.
În data de 10.07.2026 nivelul Dunării, respectiv debitul, au atins valoarea corespunzătoare aplicării treptei 1 de restricții dar, ținând cont de faptul că diferența între debitele și nivelurile Dunării corespunzătoare aplicării treptelor 1, 2 și 3 de restricții este foarte mică, iar prognoza pentru următoarea perioadă indică o scădere semnificativă, se va aplica direct treapta 3 de restricții, în Secțiunea Cernavodă înregistrându-se un debit de 397 mc/s, respectiv un nivel = -128 cm;   
· În acest sens, va fi instituită direct treapta 3 de restricții la folosințele care se alimentează cu apă din Dunăre, pe sectorul Chiciu – Cernavodă – Hârșova, respectiv: 

· în scop potabil: S.C. R.A.J.A. S.A. Constanța – Sursa de apă potabilă Cernavodă;
· transport:  C.N. A.C.N. Agigea cu alimentare apă din Dunăre;
· industrie: S.C. Sârme și Cabluri S.A. Hârșova;      
· irigații: Ag. N.I.F. Filiala Îmbunătățiri Funciare Constanța; O.U.A.I. Ostrov-Babușa și O.U.A.I. Ostrov-Regie                 
· Din cauza scăderii semnificative în ultima perioadă a nivelului, respectiv a debitului fluviului Dunărea, pe Subsectorul 1.3 Dunăre - Braț Sfântu Gheorghe (Nufăru – Mahmudia – Murighiol - Sfântu Gheorghe, precum și tendința de scădere pentru următoarea perioadă, va începe aplicarea prevederilor Planului de restricții și folosire a apelor  în perioadele deficitare pentru B.H. Dunăre; 
· În data de 15.07.2026 nivelul Dunării, respectiv debitul, au atins valorile de atenționare/ avertizare astfel:  în Secțiunea PH Tulcea km 108 s-a înregistrat un nivel de 51 cm, respectiv un debit de 856 mc/s;  

· În acest sens, se instituie faza de atenționare/avertizare la folosințele care se alimentează cu apă din Dunăre, pe sectorul Dunăre 1.3 (Nufăru – Mahmudia – Murighiol - Sfântu Gheorghe), respectiv:

· în scop potabil: SC Aquaserv SA - P.L. Mahmudia, SC Uzina de Apa Sf. Gheorghe; 

· irigații: A.N.I.F. - Am. Tulcea – Nufăru, SC Agro Experimentări SRL - P.L. Uzlina, SC Miti Geo SRL, SC Agro Experimentări SRL - P.L. Dunavăț;

· piscicultură: SC Pasirom Interactiv SRL - A.P. Murighiol 1, SC Agri Delta Serv SRL - A.P. Dunavăț II, SC Advadelt Turism SRL - A.P. Dunavăț I, SC Holbina 3 Bibani (A.P. Holbina).

· Din cauza scăderii în ultimele zile a nivelului, respectiv a debitului fluviului Dunărea pe sectorul Chiciu – Cernavodă – Hârșova, precum și tendința de scădere pentru următoarea perioadă, va continua aplicarea prevederilor Planului de restricții și folosire a apelor în perioadele deficitare pentru B.H. Dunăre .
· În data de 17.07.2026 nivelul Dunării, respectiv debitul, au atins valoarea corespunzătoare aplicării treptei 1 de restricții  la S.N.N. C.N.E. Cernavodă, în Secțiunea Cernavodă înregistrându-se un debit de 253 mc/s, respectiv un nivel = -162 cm;   

SN Nuclearelectrica SA anunta ca Unitatea 1 a CNE Cernavoda a fost oprita controlat si deconectata de la Sistemul Energetic National in dimineata zilei de 28 iulie 2026. Unitatea 1 a fost oprita controlat din cauza nivelului foarte scazut al Dunarii, cauzat de seceta severa, in baza procedurilor centralei aplicabile in situatii de seceta severa. Oprirea survine ca urmare a celor mai recente prognoze emise de Institutul National de Hidrologie si Gospodarirea Apelor (INHGA). In situatia în care anumiti parametri asociati nivelului scazut al Dunarii se apropie de limitele de exploatare admise, cu respectarea procedurilor si standardelor de securitate nucleara, expertii centralei nucleare aplica măsurile operaționale necesare pentru menținerea marjelor de siguranță, inclusiv decizia de a opri o unitate sau chiar ambele daca situatia actuala nu se modifica. Astfel de măsuri au rol preventiv și urmăresc protejarea securității nucleare și a fiabilității instalațiilor. SN Nuclearelectrica SA monitorizeaza cu atentie evolutia nivelului fluviului Dunarea in vederea asigurarii operarii in siguranta. Mentinerea Unitatii 1 CNE Cernavoda in stare oprita sigura nu are impact asupra securitatii nucleare, personalului sau mediului. Nuclearelectrica va emite un comunicat la momentul reconectarii Unitatii 1 CNE Cernavoda la Sistemul Energetic National.

III. CALITATEA APEI

Administrația Națională Apele Române informează despre producerea, în data de 24.07.2026, ora 14.30 unei poluari accidentale cursului Valea Adânca, afluent necodificat al râului Nicolina, amonte de acumularea CUG II, pe raza municipiului Iași, județul Iași, manifestatata printr-o culoare maroonie a apei. Cauza o reprezinta evacuarea de ape uzate menajere  din S.P.A.U ce apartine lui S.C.PETRO GROUP S.R.L. Reprezentanti ai S.G.A.Iasi - A.B.A PRUT-BARLAD, s-au deplasat in teren. SC Petro Group SRL a intervenit pentru igienizarea portiunii de drum cu băltiri, drum aflat în proprietatea societății și nedeschis circulației publice. Vom reveni cu informații suplimentare.

IV. CALITATEA MEDIULUI

1. În domeniul aerului


Agenţia Naţională pentru Mediu și Arii Protejate informează că, din rezultatele analizelor efectuate în data de 27.07.02026 în cadrul Reţelei Naţionale de Monitorizare, nu s-au constatat depășiri ale pragurilor de alertă pentru NO2 (dioxid de azot) și SO2 (dioxid de sulf). Media zilnică (50 µg/m3)pentru PM10 (pulberi în suspensie cu diametrul sub 10 microni) a fost depășită la la staţia TL-3 (Iscaccea-Judetul Tulcea - 69.07µg/m³).Concentrațiile au fost determinate în scop informativ, prin metoda nefelometrică, validarea valorilor urmând a fi efectuată după prelucrarea datelor obţinute prin metoda gravimetrică, care este metoda de referinţă în conformitate cu legislaţia naţională și europeană.

2. În domeniul solului și vegetației
Nu s-au înregistrat evenimente deosebite.
3.În domeniul supravegherii radioactivităţii mediului
Nu s-au înregistrat evenimente deosebite.

4.În municipiul Bucureşti

Nu s-au înregistrat evenimente deosebite. 

